PROIECTUL DE BUGET RECTIFICATIV NR. 1 LA BUGETUL GENERAL 2014 SITUAȚIA VENITURILOR PE SECȚIUNI SITUAȚIA CHELTUIELILOR PE SECȚIUNI Secțiunea III - Comisia /* COM/2014/078 final - 2014/ () */





PROIECTUL DE BUGET RECTIFICATIV NR. 1 LA BUGETUL GENERAL 2014 SITUAȚIA VENITURILOR PE SECȚIUNI SITUAȚIA CHELTUIELILOR PE SECȚIUNI Secțiunea III - Comisia Având în vedere: – Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a, – Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii[1], în special articolul 41, – bugetul general al Uniunii Europene pentru exercițiul financiar 2014, adoptat la 20 noiembrie 2013[2], Comisia Europeană prezintă autorității bugetare proiectul de buget rectificativ nr. 1 la bugetul 2014. MODIFICĂRI LA SITUAȚIA VENITURILOR ȘI CHELTUIELILOR PE SECȚIUNI Modificările la situația veniturilor și cheltuielilor pe secțiuni pot fi consultate pe site-ul EUR­Lex (http://eur-lex.europa.eu/budget/www/index-ro.htm). Cu titlu informativ, se atașează ca anexă la buget o versiune în limba engleză a modificărilor la această situație. CUPRINS 1. Introducere.. 5 2. Fondul european de investiții (FEI) 5 3. Orizont 2020. 6 4. Shift2Rail.. 8 5. Alte modificări tehnice.. 9 1. Introducere Proiectul de buget rectificativ (PBR) nr. 1 pentru exercițiul 2014 se referă la o serie de adaptări tehnice ale structurii și comentariilor bugetare, care sunt necesare pentru executarea corespunzătoare a bugetului 2014 în conformitate cu cele mai recente decizii legislative și orientări politice, inclusiv necesitatea imediată de a facilita accesul IMM-urilor la finanțare. Bugetul rectificativ este neutru din punct de vedere bugetar, fără nicio schimbare a nivelului global al cheltuielilor. Principalele elemente incluse sunt următoarele: – ajustările necesare pentru efectuarea majorării propuse a capitalului Fondului european de investiții (FEI)[3]; – modificările care decurg din temeiul juridic al programului Orizont 2020[4], adoptat în decembrie 2013, după adoptarea bugetului 2014; – crearea structurii bugetare pentru întreprinderea comună propusă Shift2Rail[5]. 2. Fondul european de investiții (FEI) La punctul 26 din concluziile Consiliului European din 19/20 decembrie 2013 se solicită sporirea capacității FEI de îmbunătățire a calității creditului; în consecință, se preconizează o creștere considerabilă a expunerii globale a fondului în ceea ce privește garanțiile și capitalul de risc în cursul următorilor ani, începând cu 2014. În noiembrie 2013, consiliul de administrație al FEI a aprobat principiul unei creșteri a capitalului subscris al FEI cu până la 1,5 miliarde EUR, din care va fi vărsat un procent de 20 %. Acest lucru ar implica subscrierea a 450 de acțiuni suplimentare de către UE. Subscrierea de noi acțiuni la FEI de către UE s-ar realiza pentru o perioadă de patru ani, începând în 2014. Resursele necesare sunt estimate la aproximativ 170 de milioane EUR, pe baza previziunilor FEI privind evoluția prețurilor acțiunilor sale în cursul perioadei de subscriere 2014-2017, precum și utilizarea propusă a dividendelor FEI primite de UE ca venituri alocate. Comisia a prezentat separat o propunere legislativă[6] privind majorarea capitalului FEI. Modificările propuse în prezentul proiect de buget rectificativ sunt în conformitate cu propunerea legislativă. Comisia propune să utilizeze creditele alocate instrumentelor financiare din cadrul programelor existente incluse la rubrica de cheltuieli 1a (Competitivitate pentru creștere și locuri de muncă) din CFM, și anume COSME și Orizont 2020, pentru a spori accesul la finanțare pentru IMM-uri. Obiectivele generale ale programului COSME includ consolidarea competitivității și a durabilității întreprinderilor din Uniune, în special a IMM-urilor, precum și promovarea creării și a dezvoltării IMM-urilor. FEI, prin activitatea sa în domeniul garantării și al capitalului de risc, are drept obiectiv îmbunătățirea accesului la finanțare, în special pentru IMM-uri. În plus, FEI urmărește îndeplinirea altor obiective prevăzute de Regulamentul privind programul COSME, precum promovarea antreprenoriatului și a culturii antreprenoriale. De asemenea, activitatea FEI urmărește îmbunătățirea accesului la piețe, în special în cadrul Uniunii. Conform Regulamentului privind programul Orizont 2020, instrumentele financiare sunt principala sursă de finanțare pentru activitățile apropiate de piață care sunt finanțate în cadrul programului Orizont 2020. În cursul punerii în aplicare a programului Orizont 2020 trebuie să se acorde o atenție deosebită asigurării unei participări adecvate a microîntreprinderilor și a întreprinderilor mici și mijlocii (IMM), precum și impactului cercetării și inovării asupra acestora. Prioritatea „Poziția de lider în sectorul industrial” cuprinde un obiectiv specific denumit „Accesul la finanțarea de risc”, în cadrul căruia FEI joacă un rol important în ceea ce privește punerea în aplicare a instrumentelor financiare finanțate din programul Orizont 2020[7]. Consolidarea bazei de capital a FEI va contribui la asigurarea faptului că FEI poate oferi sprijinul preconizat programelor COSME și Orizont 2020. În bugetul 2014, acest lucru implică transferul către postul bugetar relevant al FEI al sumei corespunzătoare prevăzute pentru prima tranșă anuală (42,5 milioane EUR). Tabelul de mai jos prezintă modificările propuse pentru bugetul 2014, care au un efect net neutru asupra nivelului general de cheltuieli. (în milioane EUR, cifre rotunjite în prețuri curente) Denumire || Buget 2014 || Proiect de buget rectificativ nr. 1/2014 || Buget 2014 (incl. PBR1/2014) Angajamente || Plăți || Angajamente || Plăți || Angajamente || Plăți 01 04 01 01 – Fondul european de investiții - Punerea la dispoziție de acțiuni integral vărsate din capitalul subscris || - || - || +42,500 || +42,500 || 42,500 || 42,500 02 02 02 – Îmbunătățirea accesului la finanțare pentru întreprinderile mici și mijlocii (IMM‑uri) sub formă de capitaluri proprii și datorii || 161,907 || 87,914 || -21,250 || -21,250 || 140,657 || 66,664 08 02 02 02 – Îmbunătățirea accesului la finanțarea de risc pentru investițiile în cercetare și inovare || 384,814 || 326,766 || -21,250 || -21,250 || 363,564 || 305,516 Total || 546,721 || 414,680 || 0,0 || 0,0 || 546,721 || 414,680 Comisia propune, de asemenea, modificarea comentariilor bugetare pentru articolul bugetar 850 Dividende vărsate de Fondul european de investiții, pentru a ține cont de veniturile alocate, aliniindu-le astfel la propunerea de decizie a Parlamentului European și a Consiliului referitoare la majorarea capitalului FEI. 3. Orizont 2020 Pentru a alinia structura bugetară la temeiul juridic al programului Orizont 2020 adoptat în decembrie 2013, după adoptarea budgetului 2014, sunt necesare anumite modificări pentru a ține cont de repartizarea revizuită a creditelor între acțiunile indirecte și cele directe în domeniul cercetării. Acestea includ crearea a două noi linii bugetare, alinierea comentariilor bugetare pentru o serie de linii bugetare și, pentru unele linii bugetare, o denumire revizuită. Informațiile complete sunt cuprinse în anexa bugetară la prezentul buget rectificativ. Ajustările sunt neutre din punct de vedere bugetar și sunt prezentate sintetic în tabelul de mai jos: || (în milioane EUR, cifre rotunjite în prețuri curente) Denumire || Buget 2014 || Proiect de buget rectificativ nr. 1/2014 || Buget 2014 (incl. PBR1/2014) || Note || Angajamente || Plăți || Angajamente || Plăți || Angajamente || Plăți || || 02 04 03 02 - Promovarea unor societăți europene sigure || 138,347 || 10,866 || || || 138,347 || 10,866 || Denumirea revizuită || 08 02 03 02 - Asigurarea unei aprovizionări în cantitate suficientă cu alimente sigure, sănătoase și de calitate și cu alte bioproduse || 204,042 || 22,468 || -2,269 || || 201,773 || 22,468 || Denumirea revizuită și sursa creditelor pentru liniile noi || 08 02 03 06 - Promovarea unor societăți europene favorabile incluziunii, inovatoare și reflexive || 193,408 || 17,626 || -59,384 || || 134,024 || 17,626 || Denumirea revizuită și sursa creditelor pentru liniile noi || 08 02 04 01 - Știință cu și pentru societate || p.m. || p.m. || || || p.m. || p.m. || Denumirea și nomenclatura revizuite || 08 02 04 02 - Răspândirea excelenței și extinderea participării || || || 66,906 || 5,253 || 66,906 || 5,253 || Linie nouă || 09 04 01 01 - Consolidarea cercetării în cadrul FET - Tehnologiile viitoare și emergente || 246,003 || 10,301 || -6,922 || || 239,081 || 10,301 || Sursa creditelor pentru liniile noi || 09 04 03 02 - Promovarea unor societăți europene favorabile incluziunii, inovatoare și reflexive || 77,973 || 0,505 || -39,857 || || 38,116 || 0,505 || Sursa creditelor pentru liniile noi || 09 04 03 03 - Promovarea unor societăți europene sigure || || || 46,779 || p.m. || 46,779 || p.m. || Linie nouă || 10 01 05 01 - Cheltuieli cu funcționarii și agenții temporari care pun în aplicare programele de cercetare și inovare — Orizont 2020 || 138,577 || 138,577 || -1,877 || -1,877 || 136,700 || 136,700 || Sursa creditelor pentru liniile noi || 10 01 05 02 - Personal extern care pune în aplicare programele de cercetare și inovare – Orizont 2020 || 32,731 || 32,731 || -0,331 || -0,331 || 32,400 || 32,400 || Sursa creditelor pentru liniile noi || 10 01 05 03 - Alte cheltuieli de gestionare pentru programe de cercetare și inovare – Orizont 2020 || 59,870 || 59,870 || -1,706 || -1,706 || 58,164 || 58,164 || Sursa creditelor pentru liniile noi || 10 01 05 04 - Alte cheltuieli pentru noile infrastructuri majore de cercetare – Orizont 2020 || 3,339 || 3,339 || -1,339 || -1,339 || 2,000 || 2,000 || Sursa creditelor pentru liniile noi || Total || 1 094,290 || 296,283 || 0,000 || 0,000 || 1 094,290 || 296,283 || || 4. Shift2Rail La 16 decembrie 2013, Comisia a adoptat o propunere de Regulament al Consiliului de instituire a întreprinderii comune Shift2Rail[8] (întreprinderea comună S2R). S2R urmează să fie înființată pentru o perioadă care se va încheia la 31 decembrie 2024, în temeiul articolului 187 din Tratatul privind funcționarea Uniunii Europene. Aceasta va face obiectul dispozițiilor standard care figurează în propunerile privind cele cinci întreprinderi comune pentru inițiative tehnologice comune, prezentate în iulie 2013. În paralel, și la fel ca pentru celelalte întreprinderi comune, Comisia propune crearea structurii bugetare adecvate, inclusiv a liniilor bugetare relevante și a schemei de personal corespunzătoare. Se propun două noi linii bugetare: 06 03 07 33 – Întreprinderea comună Shift2Rail (S2R) – Cheltuieli de sprijin și 06 03 07 34 – Întreprinderea comună Shift2Rail (S2R). Aceste modificări sunt în conformitate cu proiectul de regulament al Consiliului propus de Comisie în luna decembrie. Cheltuielile administrative legate de personalul întreprinderii comune (IC) care va gestiona o parte a creditelor operaționale din cadrul programului Orizont 2020 vor fi pe deplin compensate printr-o reducere corespunzătoare a cheltuielilor de sprijin administrativ pentru alte acțiuni ale programului Orizont 2020 gestionate de Comisie, astfel încât totalul cheltuielilor administrative din cadrul programului Orizont 2020 să rămână neschimbat. Prin urmare, se propune transferarea unei contribuții de 480 000 EUR reprezentând credite de angajament și de plată de la liniile existente aferente cheltuielilor de sprijin administrativ ale programului Orizont 2020 către linia de sprijin administrativ 06 03 07 33. În ceea ce privește cheltuielile operaționale din 2014, 52 de milioane EUR vor fi angajate în cadrul programului de lucru pentru transporturi 2014-2015 din programul Orizont 2020, astfel cum se indică în fișa financiară legislativă corespunzătoare, în așteptarea lansării întreprinderii comune S2R. Gestionarea acestor acțiuni și a bugetului corespunzător, precum și a oricăror alte sume eventual neangajate în urma cererilor de propuneri va fi preluată de întreprinderea comună S2R atunci când aceasta va atinge o capacitate operațională suficientă. Nu există plăți prevăzute în 2014 corespunzătoare angajamentelor operaționale. Prin urmare, se propune să se mențină o mențiune simbolică („p.m.”) atât pentru creditele de angajament, cât și pentru creditele de plată. Aceste modificări sunt rezumate în tabelul de mai jos. (în milioane EUR, cifre rotunjite în prețuri curente) || || Denumire || Buget 2014 || Proiect de buget rectificativ nr. 1/2014 || Buget 2014 (incl. PBR1/2014) || Angajamente || Plăți || Angajamente || Plăți || Angajamente || Plăți || 06 03 07 33 - Întreprinderea comună Shift2Rail (S2R) – Cheltuieli de sprijin || n.a || n.a || +0,480 || +0,480 || 0,480 || 0,480 || 06 03 07 34 - Întreprinderea comună Shift2Rail (S2R). || n.a || n.a || p.m. || p.m. || p.m. || p.m. || 06 01 05 03 - Alte cheltuieli de gestiune pentru programele de cercetare și inovare – Orizont 2020 || 0,892 || 0,892 || -0,336 || -0,336 || 0,556 || 0,556 || 08 01 05 03 - Alte cheltuieli de gestiune aferente programelor de cercetare și inovare — Orizont 2020 || 37,629 || 37,629 || -0,144 || -0,144 || 37,485 || 37,485 || Total || 38,521 || 38,521 || 0,000 || 0,000 || 38,521 || 38,521 Cererea de propuneri 2014 a fost lansată de serviciile Comisiei, iar noua structură a IC va trebui să devină operațională cât mai curând cu putință, pentru a putea prelua gestionarea proiectelor în momentul în care ele vor fi aprobate. De asemenea, noua structură va trebui să pregătească un plan de lucru care să poată fi utilizat ca bază pentru viitoarele cereri de propuneri începând chiar din 2015. Înființarea IC în timp util pentru a atinge acest obiectiv va necesita personal care să realizeze toate procedurile și documentele administrative, legale și tehnice prin care să se garanteze că IC are capacitatea operațională necesară pentru executarea propriului buget. În 2014, se estimează că vor fi necesari cel puțin 6 membri ai personalului, printre care se numără directorul executiv, un șef de unitate (agenți temporari de gradul AD), precum și 4 agenți contractuali, fiind prevăzută recrutarea acestora începând din iunie 2014. Având în vedere că ulterior vor fi angajați progresiv alți membri ai personalului în cursul exercițiului, creditele necesare pentru acoperirea cheltuielilor aferente au fost calculate pe baza unei prezențe medii de patru luni în 2014. 5. Alte modificări tehnice În urma unui amendament votat de Parlamentul European, comitetul de conciliere cu privire la bugetul 2014 a decis să majoreze creditele de angajament pentru articolul bugetar 05 08 80 Participarea Uniunii la expoziția universală de la Milano din 2015, cu tema „Să hrănim planeta: energie pentru viață” cu 1 milion EUR față de proiectul de buget. Această modificare a avut scopul de a oferi finanțare pentru etapa de pregătire și etapele inițiale ale unui program științific pentru EXPO 2015, care va elabora date de referință în sprijinul politicilor. Pentru a permite utilizarea acestei sume suplimentare în scopul prevăzut, se propune modificarea corespunzătoare a comentariilor bugetare. De asemenea, trei posturi bugetare referitoare la proiecte pilot și acțiuni pregătitoare din cadrul titlului 21 - Dezvoltare și cooperare au fost incluse în bugetul 2014 cu o liniuță „—” atât pentru creditele de angajament, cât și pentru creditele de plată. Acest lucru trebuie corectat, înlocuind liniuțele cu mențiunea simbolică „p.m.”, întrucât în toate cele trei cazuri ar putea fi în continuare necesare plăți în 2014. Liniile bugetare în cauză sunt: postul 21 04 77 02 — Proiect-pilot — Forumul societății civile UE-Rusia; postul 21 04 77 03 — Proiect-pilot — Finanțare pentru victimele actelor de tortură; și postul 21 05 77 02 — Acțiune pregătitoare — Răspuns de urgență la criza financiară și economică din țările în curs de dezvoltare. [1] JO L 298, 26.10.2012, p. 1. [2] JO L XX, 20.2.2014, p. 1. [3] COM(2014) 66, 6.2.2014. [4] Regulamentul (UE) nr. 1291/2013 al Parlamentului European și al Consiliului din 11 decembrie 2013 de instituire a Programului-cadru pentru cercetare și inovare (2014-2020) – Orizont 2020 și de abrogare a Deciziei nr. 1982/2006/CE (JO L 347, 20.12.2013, p. 104). [5] COM(2013) 922 final, 16.12.2013. [6] A se vedea nota de subsol 3 de mai sus. [7] Este vorba în special de succesorul Instrumentului de partajare a riscurilor (IPR), care acordă împrumuturi pentru IMM-urile cu activitate intensă de cercetare și inovare (C&I), pentru care se estimează că va fi necesară o contribuție suplimentară a Comisiei din Orizont 2020 de peste 700 de milioane EUR și o alocare de capital din FEI de până la 350 de milioane EUR, pentru a mobiliza împrumuturi în valoare de până la 8 miliarde EUR. În plus, în cadrul programului Orizont 2020, FEI va pune în aplicare un mecanism de capitaluri proprii pentru perioada de început cu o alocare bugetară din partea UE de aproximativ 400-450 de milioane EUR și un nivel adecvat de coinvestiție din resursele FEI. [8] COM(2013) 922 final, 16.12.2013.